stanford-oval/wikipedia huggingface dataset:
Levomepromatsiini

| --- | --- |


Levomepromatsiini
Systemaattinen (IUPAC) nimi
(2R)-3-(2-metoksifenotiatsin-10-yyli)-N,N,2-trimetyylipropan-1-amiini
Tunnisteet
CAS-numero: 60-99-1
ATC-koodi: N05AA02
PubChem CID: 72287
DrugBank: DB01403
Kemialliset tiedot
Kaava: C19H24NOS 
Moolimassa: 328,472 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 50–60 %
Metabolia: Hepaattinen
Puoliintumisaika: n. 20 h
Ekskreetio: ulosteiden mukana
Terapeuttiset näkökohdat
Raskauskategoria:  ?
Reseptiluokitus:  reseptivalmiste
Antotapa: oraalinen
Levozin 5mg -lääkepakkaus.
Levomepromatsiini (Suomessa valmistenimellä Levomepromazine Orion, ulkomailla Levoprome, Nozinan) on fentiatsiineihin kuuluva tyypillinen eli (perinteinen) ensimmäisen polven psykoosilääke. Lääkkeen psykoosia vähentävä vaikutus on suurin piirtein puolet klooripromatsiinista, mutta se lievittää kipua ja väsyttää vahvasti. Levomepromatsiinilla on huomattavia rauhoittavia ja antikolinergisiä/sympatolyyttisiä vaikutuksia (suun kuivuminen, hypotensio, sinustakykardia, yöhikoilu), ja se voi aiheuttaa painonnousua.
Levomepromatsiinia käytetään skitsofrenian ja psykoosien hoitoon. Pienenä annoksena sitä saatetaan määrätä myös vaikeaan unettomuuteen. Ulkomailla levomepromatsiinia käytetään myös kaksisuuntaisen mielialahäiriön maniavaiheen hoitoon, kipulääkkeenä ja parantumattomasti sairaiden oireita lievittävässä hoidossa.
Lääkkeen kuori sisältää liivatetta. Levomepromatsiini ei ole tarkoitettu alle 18-vuotiaille.
Haittavaikutukset

Käyttöön suhteutettuna levomepromatsiini oli Suomen eniten myrkytyskuolemia aiheuttanut lääke vuonna 2010.
Useammalla kuin joka 100:nnella käyttäjällä esiintyy eräitä ekstrapyramidaalioireita (tardiivi dyskinesia -liikehäiriötä: hallitsemattomia liikkeitä ja suun vapinaa; parkinsonismia: vapinaa ja lihasten jäykkyyttä; sekä motorista levottomuustilaa), sydämen sykkeen kohoamista, matalaa verenpainetta, lieviä verenkuvan muutoksia, heitehuimausta, kiertohuimausta, uupumusta, iho-oireita (esim. valoyliherkkyyttä, nokkosihottumaa, muuta ihottumaa, kutinaa) ja suun kuivumista (voi aiheuttaa hampaiden reikiintymistä).
Yhdellä 100−1 000:sta käyttäjästä esiintyy virtsaamisvaikeuksia, rintojen aristusta ja kasvua (miehilläkin), kuukautishäiriöitä, ummetusta ja kaukonäköisyyttä.
Yhdellä 1 000−10 000:sta käyttäjästä esiintyy sydänpysähdys, sydämen rytmihäiriöitä, pahanlaatuinen neuroleptioireyhtymä (hengenvaarallinen; oireina lihasjäykkyys, korkea kuume ja tajunnantason heikentyminen), toinen oireyhtymä, jonka lääkevalmistaja jättää nimeämättä (oireina lihasjäykkyys, kuume, tajunnan tason heikentyminen ja kouristukset), maksatulehdus (oireena keltaisuus), muistihäiriöitä, äkillisiä lihasten liikehäiriöitä, kouristuksia, äkillisen silmänpainekohtauksen (sulkukulmaglaukooma) pahenemista, silmän mykiön ja sarveiskalvon samentumia, vakavia verenkuvan muutoksia, verensokerin sietokyvyn muutoksia (liittyy tavallisesti diabeteksen puhkeamiseen), seksuaalisia toimintahäiriöitä ja -haluttomuutta (laukeamisen viivästymistä, erektiohäiriöitä, kivuliasta kestoerektiota), ruokahalun muutoksia, lihomista ja karvoituksen lisääntymistä.
Yleisyydeltään tuntemattomia haittavaikutuksia ovat laskimo- tai syvä laskimoveritulppa, joka voi liikkua keuhkoihin, anafylaktinen shokki ja dementiaa sairastavilla vanhoilla ihmisillä kuolema.
Vanhoille ihmisille tulee haittavaikutusalttiuden takia antaa pienempiä annoksia.
Lääkehoitoa ei suositella raskauden tai imetyksen aikana. Raskauden kolmen viimeisen kuukauden aikana levomepromatsiinille altistuneella vastasyntyneellä saattaa esiintyä esimerkiksi hengitysvaikeuksia, syömisvaikeuksia, vapinaa, lihasten jäykkyyttä tai heikkoutta, uneliaisuutta tai levottomuutta.
Autolla ajamista ja koneiden käyttöä on vältettävä ensimmäisten hoitoviikkojen ajan, kunnes lääkkeen haittavaikutukset selviävät. Rauhoittava vaikutus voi hidastaa reaktiokykyä.
Haittavaikutukset > Yhteisvaikutukset

Levomepromatsiinihoidon aikana ei saa käyttää alkoholia, koska alkoholi saattaa lisätä lääkkeen haittavaikutuksia.
Aiheesta muualla

PubChem: Methotrimeprazine (englanniksi)
DrugBank: Methotrimeprazine (englanniksi)
KEGG: Levomepromazine (englanniksi)
näytä
keskustele
Antipsykootit()
| --- | --- |
Butyrofenonijohdokset:  benperidoli  bromiperidoli  droperidoli  fluanisoni  haloperidoli  melperoni  moperoni  pipamperoni  trifluperidoli 
Fentiatsiinijohdokset:  butaperatsiini  diksyratsiini  flufenatsiini  klooripromatsiini  levomepromatsiini  mesoridatsiini  peratsiini  perfenatsiini  perisiatsiini  pipotiatsiini  proklooriperatsiini  promatsiini  sulforidatsiini  tioridatsiini  tiopropatsaatti  tioproperatsiini  trifluoperatsiini  triflupromatsiini 
Muut tyypilliset antipsykootit:  klooriprotikseeni  flupentiksoli  klopentiksoli  loksapiini  molindoni  pimotsidi  tiotikseeni  tsuklopentiksoli 
Toisen sukupolven antipsykootit:  amisulpridi  asenapiini  iloperidoni  ketiapiini  klotsapiini  lumateperoni  lurasidoni  mosapramiini  olantsapiini  paliperidoni  perospironi  risperidoni  sertindoli  sulpiridi  tsiprasidoni  tsotepiini 
Kolmannen sukupolven antipsykootit:  aripipratsoli  brekspipratsoli  karipratsiini
Making Movies (yritys)

Making Movies – Nordberg & Aho Oy on helsinkiläinen elokuva- ja televisiotuotantoyhtiö. Yhtiön perustajat ja osakkeenomistajat ovat Kai Nordberg ja Kaarle Aho. Vuodesta 1996 toiminut yhtiö on tuottanut yli 70 dokumentti- ja lyhytelokuvaa ja myös pitkiä näytelmäelokuvia. Making Movies on voittanut parhaan elokuvan Jussi-palkinnon elokuvista Musta jää (2007) ja Miekkailija (2015).
| Making Movies Oy |
| --- | --- |
Yritysmuoto:  Osakeyhtiö
Perustettu:  1996
Toimitusjohtaja:  Kai Nordberg
Kotipaikka:  Helsinki, Suomi
Toimiala:  audiovisuaalisen ala
Tuotteet:  elokuvat, dokumentit, televisiosarjat
Kotisivu:  http://www.mamo.fi
Infobox OKNimi-testi OK:
Making Moviesin tuottamia näytelmäelokuvia

2005: Koti-ikävä
2007: Musta jää
2012: Rat King
2013: Silmäterä
2015: Tsamo
2015: Miekkailija
2016: Tyttö nimeltä Varpu
2017: Armoton maa
2018: Hevi reissu
2019: Tuntematon mestari
2023: Laupias taksikuski
2023: Rakkaani Merikapteeni
2023: Sisarukset
2026: Hetki ennen valoa
Making Moviesin tuottamia näytelmäelokuvia > Making Moviesin tuottamia dokumenttielokuvia

2004: A Decent Factory - Nokia Made in China
2004: Zhang's Diner - Ravintola Pekingissä
2006: Fourth Chair - The Art of How to End a War
2007: Family Fortune
2008: Ponitytöt
2008: BAM
2008: Facing Changes
2011: Rules of Single Life
2012: Nuori Schjerfbeck
2014: Love & Engineering - Rakkauden Insinöörit
2015: Escape from Moominvalley
2016: The Christ in Siberia
2017: The Good Postman
2017: Pohjolan enkeli
2017: Nordenskiöld's Last Expedition
2019: Veeran maaginen elämä
2022: Tukdam
2023: The Last Seagull
Making Moviesin tuottamia näytelmäelokuvia > Making Movies yhteistuotannot

2005: White Terror
2006: Müümise kunst
2007: Return to Goree
2007: Mechanical Love
2010: Football is God
2012: On Shallow Waters
2012: Free the Mind
2013: Happiness
2014: The Look of Silence
2017: Braguino
2022: Praying for Armageddon
2023: The Andersson Brothers
Making Moviesin tuottamia näytelmäelokuvia > Making Moviesin tuottamia lyhytelokuvia

2005: Jätkät
2005: Waiting for Alice
2008: Suurin ja kaunein
2008: Tyttöjen ilta
2012: Hiljainen viikko
2013: Huulilla
2013: Omerta
2016: Rakastan Annaa
2019: Close to me
2019: Homebound
Aiheesta muualla

Making Movies
Making Movies (yritys) Elonetissä
Making Movies Internet Movie Databasessa (englanniksi)
Herbert Kickl

| Herbert Kickl |
| --- | --- |

Henkilötiedot
Syntynyt: 19. lokakuuta 1968 (ikä 56) Villach
Poliitikko
Puolue:  Itävallan vapauspuolue (FPÖ)
Asema:  FPÖ:n puheenjohtaja
Aiheesta muualla
volkskanzler.at
Herbert Kickl (s. 19. lokakuuta 1968 Villach) on itävaltalainen poliitikko, vuodesta 2021 äärioikeistolaisen Itävallan vapauspuolueen (FPÖ) puheenjohtaja.
Tausta ja poliittisen uran alku

Herbert Kickl syntyi Kärntenin osavaltiossa Villachissa ja vietti lapsuutensa Radentheinin pikkukaupungissa. Radentheinin elämää leimasi tulenkestäviä materiaaleja terästeollisuudelle valmistava Magnesit Werk -tehdas, jossa Kicklin molemmat vanhemmat työskentelivät. Kickl kävi oppikoulun Spittal an der Draussa (samalla luokalla oli myöhemmin Itävallan vihreää puoluetta johtanut Eva Glawischnig). Suoritettuaan asevelvollisuutensa vuoristojääkäreissä vuosina 1987–1988 hän aloitti Wienin yliopistossa 1988 tiedotus- ja valtio-opin, seuraavana vuonna filosofian ja historian opinnot. Molemmat jäivät kesken hänen siirtyessään politiikkaan.
Vuosina 1995–2001 Kickl opetti FPÖ:n puolueakatemiassa (Freiheitliche Akademie) erityisesti vaalitaistelun sisältöjä ja organisaatiota, yleni sitten akatemian virkaatekeväksi (2001–2002) ja varsinaiseksi (2002–2006) johtajaksi. Vuosina 2005–2007 hän johti puolueen lehteä Neue Freie Zeitung ja toimi FPÖ:n pääsihteerinä. Vuodesta 2006 lähtien hän on edustanut FPÖ:tä Itävallan parlamentin alahuoneessa (kansallisneuvostossa).
Kicklin lapsuudenperhettä on luonnehdittu epäpoliittiseksi ja hänen poliittisia sympatioitaan alun perin lähes sosialistisiksi, mutta hän on kertonut, että ei nuorena pitänyt Itävallan sosiaalidemokraattisen puolueen (SPÖ) ”ukkoutuneesta” ilmapiiristä, sitä vastoin häneen teki vaikutuksen FPÖ:n dynaaminen johtohahmo Jörg Haider. Haiderin jätettyä FPÖ:n Kickl jatkoi toimintaansa uuden puoluejohtajan Heinz-Christian Strachen tärkeänä tukijana.
Kickl toimi 2000-luvun alussa Jörg Haiderin avustajana ja puheenkirjoittajana ja jatkoi tätä tehtävää myös Heinz-Christian Strachen alaisuudessa. Hänen kynästään lähtivät monet kohua nostattaneet puheet ja iskulauseet, kuten islamin ja maahanmuuton vastaisiksi tulkitut Pummerin statt Muezzin (’Pummerin [Stephansdomin kuuluisa kirkonkello], ei muessinia’) tai Abendland in Christenhand (’Länsimaat kristittyjen käsiin’). Hänet kuvattiin mediassa usein taitavana provokaattorina ja puolueen tiedotusstrategioiden taustavaikuttajana, ”kuiskaajana” tai puolueen ”aivoina”.
Sisäministerinä 2017–2019

Vuoden 2017 parlamenttivaalien jälkeen FPÖ nousi hallituskoalitioon voittajapuolueen, konservatiivisen Itävallan kansanpuolueen (ÖVP) pienemmäksi hallituskumppaniksi. Sebastian Kurzin hallituksessa Kickl sai sisäministerin salkun, mutta vasta vaikeuksien jälkeen. Liittopresidentti Alexander Van der Bellen ei halunnut ensiksi nimittää häntä virkaan, koska sisäministerin vastuualueeseen kuului myös natsien rikosten ja holokaustin muistomerkkien ylläpito, ja Kickl oli jo herättänyt huomiota äärioikeistolaisilla ja natsien rikoksia vähättelevillä kannanotoillaan. Hänet nimitettiin ministeriksi vasta kun valtiosihteeri Karoline Edtstadler (ÖVP) oli ottanut tämän kiistanalaisen tehtävän hoitaakseen.
Sisäministerinä Kickl pyrki kiristämään maahanmuutto- ja turvapaikkapolitiikkaa, arvostelijoiden mielestä myös kansainvälisiä ihmisoikeussopimuksia uhmaten. Kansainvälistäkin kohua nostatti hänen lausahduksensa, että oikeuslaitoksen olisi noudatettava politiikkaa eikä päinvastoin; Saksan tuolloinen oikeusministeri nimitti Kicklin toimintaa ”oikeusvaltion sabotoimiseksi”.
Helmikuussa 2018 sisäministeriön toimeksiannosta pantiin toimeen ratsia ministeriön alaisuudessa toimivaan terrorismia ja ääriliikkeitä tarkkailevaan virastoon (Bundesamt für Verfassungsschutz und Terrorbekämpfung, BVT) sekä joidenkin viraston työntekijöiden asuntoihin. Ratsian yhteydessä takavarikoitiin ja tuhottiin äärioikeiston ja uusnatsien toimintaan liittyvää aineistoa. Wienin alueellinen tuomioistuin totesi myöhemmin ratsian laittomaksi. Oppositiopuolueet vaativat Kicklin eroa, ja SPÖ:n Jan Krainer nimitti Kickliä ”historian vaarallisimmaksi sisäministeriksi sitten vuoden 1945”.
Toukokuussa 2019 ns. Ibiza-skandaalin johdosta FPÖ:n johtaja Strache joutui eroamaan tehtävistään, ja maassa määrättiin järjestettäviksi ennenaikaiset uudet vaalit. ÖVP olisi kuitenkin ollut valmis jatkamaan vaaleihin saakka hallitusyhteistyötä FPÖ:n kanssa, mikäli myös Kickl eroaisi. Kun Kickl ei suostunut tähän, liittokansleri Kurz ilmoitti ehdottavansa liittopresidentti Van der Bellenille Kicklin erottamista. Tämän jälkeen myös muut FPÖ:n ministerit ilmoittivat eroavansa, ja hallitus kaatui. Kicklistä tuli toisen maailmansodan jälkeen ensimmäinen itävaltalainen ministeri, joka erotettiin virastaan.
Puoluejohtajaksi koronapandemian varjossa

Erottuaan ministerin virasta Kickl palasi kansanedustajaksi Alois Kainzin paikalle, joka oli noussut parlamenttiin Kicklin siirryttyä ministeriksi. Kun Heinz-Christian Strachen erottua Norbert Hofer oli noussut FPÖ:n johtajaksi, Kicklistä tuli nyt puolueen kakkosmies. Hofer yritti viedä puoluetta maltillisemmalle linjalle liikkuvien äänestäjien houkuttelemiseksi, ja hänen ja Kicklin välille syntyi kitkaa. Kiistoja aiheutti myös suhtautuminen koronaviruspandemiaan: puoluejohtaja Hoferin nimenomaista kehotusta uhmaten Kickl, joka oli jo tullut tunnetuksi rokotusvastaisista kannanotoistaan, kieltäytyi käyttämästä hengityssuojainta parlamentissa.
Lopulta Hofer myös terveydellisiin syihin vedoten erosi FPÖ:n puheenjohtajan tehtävästä 1. kesäkuuta 2021. Kickl valittiin hänen seuraajakseen, ja tämän valinnan vahvisti myös puoluekokous syyskuussa 2022.
Tavoitteena nousu ”kansankansleriksi”

Vuoden 2024 parlamenttivaaleihin valmistauduttaessa FPÖ ja Kickl asettivat julkisesti tavoitteekseen Kicklin nostamisen Itävallan liittokansleriksi, ja maaliskuusta 2023 lähtien myös FPÖ:n tiedotuksessa käytettiin termiä Volkskanzler (’kansankansleri’): Kicklistä tulisi tavallisen kansan edustaja ja puolustaja ”eliittejä” vastaan. Sananvalinta nostatti kohua, sillä Volkskanzler oli ollut natsipuolueen propagandassa yleisesti Hitleristä käytetty nimitys.
Vaaleissa FPÖ nousi suurimmaksi puolueeksi saaden 28,85 % äänistä, mutta aluksi kaikki muut puolueet kieltäytyivät lähtemästä sen kanssa samaan hallitukseen. Esteenä yhteistyölle mainittiin erityisesti Kickl: siihenastinen liittokansleri ja toiseksi suurimman puolueen ÖVP:n johtaja Karl Nehammer ilmoitti, että ei suostuisi hallitusyhteistyöhön Kicklin kanssa. Kickl puolestaan teki selväksi, että kävisi neuvotteluja ainoastaan tulevana liittokanslerina. Lopulta Nehammer nimitettiin hallitustunnustelijaksi, mutta tammikuun 2025 alussa neuvottelut ÖVP:n, SPÖ:n ja liberaalin NEOS-puolueen kesken kariutuivat, ja Nehammer erosi.
6. tammikuuta 2025 liittopresidentti  Alexander Van der Bellen antoi Kicklille tehtäväksi muodostaa maahan uusi koalitiohallitus. Neuvottelut aloitettiin ÖVP:n ja sen uuden johtajan Christian Stockerin kanssa, mutta nekin kariutuivat kiistoihin ministeriöistä, etenkin sisäministeriöstä, jonka FPÖ ehdottomasti halusi itselleen. 12. helmikuuta 2025 Kickl ilmoitti luopuvansa hallitustunnustelijan tehtävästä ja esittävänsä liittopresidentille uusien vaalien järjestämistä mahdollisimman pian. Hallitustunnustelut aloitettiin kuitenkin uudelleen ÖVP:n Stockerin johdolla SPÖ:n ja NEOS:n kanssa, ja uusi hallitus astui virkaan 3. maaliskuuta 2025; FPÖ jäi jälleen oppositioon.
Perinteisessä tuhkakeskiviikon puhetilaisuudessaan 5. maaliskuuta 2025 Kickl ilmoitti edelleenkin tavoitteenaan olevan nousta ”kansankansleriksi”, joka valtaan noustuaan ”pyyhkii painepesurilla tasavallan joka nurkan”.
Yksityiselämä

Kickl on naimisissa ja yhden pojan isä. Hän harrastaa extreme-triathlonia.
Dallas (televisiosarja)

| Dallas |
| --- | --- |


Tyyli:  draama
Kestoaika:  47–50 minuuttia
Luoja(t):  David Jacobs
Pääosissa:   Barbara Bel Geddes  Jim Davis  Patrick Duffy  Larry Hagman  Victoria Principal  Charlene Tilton  Linda Gray  Steve Kanaly  Ken Kercheval  Susan Howard  Howard Keel  Priscilla Beaulieu Presley  Dack Rambo  Donna Reed  Sheree J. Wilson  George Kennedy  Cathy Podewell  Sasha Mitchell  Kimberly Foster  Lesley-Anne Down  Barbara Stock 
Alkuperämaa:   Yhdysvallat
Alkuperäiskieli:  englanti
Verkko:   CBS  MTV3
Esitetty:  2. huhtikuuta 1978 – 3. toukokuuta 1991
Tuotantokausia:  14
Jaksoja:  357
Säveltäjä(t):  Jerrold Immel
Aiheesta muualla
IMDb 
Dallas on texasilaisesta Ewingin öljysuvusta kertova yhdysvaltalainen prime time -televisiosarja. Sitä esitettiin Yhdysvalloissa CBS:n kanavalla 2. huhtikuuta 1978 – 3. toukokuuta 1991. Dallasia esitettiin tekstitettynä tai dubattuna 67 kielellä yli 90 maassa. Suomessa Dallasin esittäminen alkoi 2. syyskuuta 1981 ja päättyi 8. marraskuuta 1991.
Dallasin keskushahmo on ahne, juonitteleva ja naisiinmenevä öljyparoni J. R. Ewing, jota esittää Larry Hagman. Hahmon on usein esitetty pohjautuvan joko texasilaiseen öljymiljonääriin H. L. Huntiin tai tämän poikaan Ray Lee Huntiin. Sarjan keskeisin tapahtumapaikka on Southforkin hevostila ja sen valkoinen päärakennus terasseineen ja uima-altaineen. Dallasin kaupungissa tapahtumat sijoittuvat usein Ewing Oilin pääkonttorin tiloihin. Ulkokohtauksia Dallasissa on enemmän kuin halvemmissa saippuaoopperoissa. Southfork Ranch on 2000-luvulla sarjan museoitu vierailukohde.
Juonenkäänteitä

Vuonna 1980 Dallas jätti katsojat kahdeksan kuukauden ajaksi odottamaan ratkaisua juonenkäänteeseen, jossa J. R. Ewing joutui ammutuksi. Ampujan henkilöllisyyden paljastanutta jaksoa seurasi yli 83 miljoonaa katsojaa, mikä on suurimpia televisioyleisöjä kautta aikain. Juonikuviota parodioitiin myöhemmin Simpsonit-animaatiosarjan jaksossa ”Kuka ampui johtajan?” vuonna 1995.
Dallasissa on eräs televisiosarjojen tunnetuimmista retconeista: yleisön kaipaama sarjan toinen miespäähenkilö Bobby Ewing palautettiin henkiin muuttamalla sarjan juonta niin, että koko Bobbyn kuoleman sisältänyt tuotantokausi olikin vain hänen entisen vaimonsa, Pamelan, unta.
Keskeisiä hahmoja

John Ross "J. R." Ewing, Jr. (Larry Hagman): Jockin ja Miss Ellien vanhin poika
Bobby Ewing (Patrick Duffy): Jockin ja Miss Ellien nuorin poika
Eleanor "Ellie" Southworth Ewing Farlow eli "Miss Ellie" (Barbara Bel Geddes, välillä myös Donna Reed): Jock Ewingin vaimo, Jockin kuoleman jälkeen Clayton Farlow'n (Howard Keel) vaimo
John Ross "Jock" Ewing (Jim Davis): Ewing Oilin perustaja ja perheen pää
Sue Ellen Shepherd Ewing Lockwood (Linda Gray): J.R:n laiminlyöty ja alkoholismista ajoittain kärsivä vaimo, jolla oli sarjan alkuvaiheessa romanssi Cliff Barnesin – J.R:n arkkivihollisen – kanssa
Lucy Ewing Cooper (Charlene Tilton): flirttaileva lapsenlapsi, J.R:n ja Bobbyn pois muuttaneen veljen Garyn lapsi
Pamela Barnes Ewing (Victoria Principal): Bobbyn vaimo
April Stevens Ewing (Sheree J. Wilson): Bobbyn toinen vaimo
Cliff Barnes (Ken Kercheval): Pamelan veli, Ewingin harras vihollinen
Ray Krebbs (Steve Kanaly): Southforkin tilanhoitaja, J.R:n ja Bobbyn velipuoli avioliiton ulkopuolisesta suhteesta.
Afton Cooper (Audrey Landers)
Sarjan oheismateriaali

Jo Dallasin esittämisen aikana vuonna 1986 tehtiin varsinaisen sarjan tapahtumia edeltävistä vuosikymmenistä kertova televisioelokuva Dallas: The Early Years.
Dallasin päättymisen jälkeen tehtiin vielä kaksi televisioelokuvaa:
Dallas: J.R.:n paluu (1996)
Dallas: Ewingien taistelu (1998)
Vuosina 2012–2014 sarjaan tehtiin uusia jaksoja.
Aiheesta muualla

Dallas Internet Movie Databasessa (englanniksi)
Marvel Cinematic Universe: Viides vaihe

| Viides vaihe> Phase Five |
| --- | --- |
Perustuu:  Marvel Comicsin sarjakuvahahmoihin
Tuottaja:   Kevin Feige  Stephen Broussard (AM&W:Q)  Ryan Reynolds (DP&W)  Shawn Levy (DP&W)  Lauren Shuler Donner (DP&W)  Nate Moore (CA:BNW) 
Valmistustiedot
Valmistusmaa:   Yhdysvallat
Tuotantoyhtiö:   Marvel Studios  Marvel Studios Animation (IAG, WIF & YFNSM)  Maximum Effort (DP&W)  21 Laps Entertainment (DP&W)  Proximity Media (IH) 
Levittäjä:   Walt Disney StudiosMotion Pictures  Disney Platform Distribution (Disney+-sarjat) 
Ensi-ilta:  2023–2025
Alkuperäiskieli:  englanti
Budjetti:  Yhteensä (5 elokuvaa): 1,05–1,10 miljardia $
Tuotto:  Yhteensä (5 elokuvaa): 3,239 miljardia $
Edeltäjä:  Neljäs vaihe
Seuraaja:  Kuudes vaihe
Infobox OKVirheellinen NIMI-arvo: 
Viides vaihe (engl. Phase Five) on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Viidenteen vaiheeseen kuuluu kuusi elokuvaa, kuusi uutta Disney+-sarjaa sekä kolme uutta tuotantokautta vanhoille Disney+-sarjoille. Ensimmäisenä elokuvista julkaistiin Ant-Man and the Wasp: Quantumania helmikuussa 2023, kun taas Disney+-sarjoista julkaistiin ensimmäisenä Secret Invasion kesäkuussa 2023. Vaihe tulee päättymään kesä-heinäkuussa 2025 Disney+-sarjaan Ironheart. Kevin Feige oli mukana kaikkien vaiheen elokuvien tuottajana ja kaikkien sarjojen vastaavana tuottajana. Hänen lisäkseen Stephen Broussard oli mukana tuottamassa Ant-Man and the Wasp: Quantumaniaa; Ryan Reynolds, Shawn Levy ja Lauren Shuler Donner olivat mukana tuottamassa Deadpool & Wolverinea; ja Nate Moore on mukana tuottamassa Captain America: Brave New Worldia.
Edellisten vaiheiden elokuvien ja Disney+-sarjojen päänäyttelijöistä Paul Rudd, Evangeline Lilly, Chris Pratt, Brie Larson, Teyonah Parris, Iman Vellani, Anthony Mackie ja Sebastian Stan palasivat näyttelemään Scott Langia / Muurahaismiestä, Hope van Dynea / Ampiaista, Peter Quilliä / Tähtilordia, Carol Danversia / Kapteeni Ihmettä, Monica Rambeau’ta, Kamala Khania / Neiti Ihmettä, Sam Wilsonia / Kapteeni Amerikkaa ja Bucky Barnesia. Uusina päänäyttelijöinä MCU:hun liittyvät elokuvien puolella Ryan Reynolds ja Hugh Jackman, jotka palaavat X-Men-elokuvasarjasta näyttelemään Wade Wilsonia / Deadpoolia sekä James ”Logan” Howlettia / Wolverinea.
Lisäksi Samuel L. Jackson, Ben Mendelsohn, Tom Hiddleston, Jeffrey Wright, Alaqua Cox, Kathryn Hahn, Hudson Thames, Charlie Cox ja Dominique Thorne palasivat Disney+-sarjoihin näyttelemään Nick Furya, Talosta, Lokia, Seuraajaa, Maya Lopezia / Kaikua, Agatha Harknessia, vaihtoehtoista versiota Peter Parkerista / Hämähäkkimiehestä, Matt Murdockia / Daredeviliä ja Riri Williamsia / Rautasydäntä. Myös Vin Diesel palasi ääninäyttelemään Grootia lyhytelokuvasarjan I Am Groot toiselle tuotantokaudelle.
Viides vaihe on myös yhdessä neljännen vaiheen ja kuudennen vaiheen ohella osa Multiversumi-saagaa.
Elokuvat

| Elokuva | Ensi-ilta | Ohjaaja(t) | Käsikirjoittaja(t) | Tuottaja(t) | Status |
| --- | --- | --- | --- | --- | --- |
| Ant-Man and the Wasp: Quantumania |  2023-2-1515. helmikuuta 2023  2023-2-1717. helmikuuta 2023 | Peyton Reed | Jeff Loveness | Kevin Feige ja Stephen Broussard  | Julkaistu |
| Guardians of the Galaxy Vol. 3 |  2023-5-33. toukokuuta 2023  2023-5-55. toukokuuta 2023 | James Gunn | James Gunn | Kevin Feige | Julkaistu |
| The Marvels |  2023-11-88. marraskuuta 2023  2023-11-1010. marraskuuta 2023 | Nia DaCosta | Nia DaCosta, Megan McDonnell ja Elissa Karasik | Kevin Feige | Julkaistu |
| Deadpool & Wolverine |  2024-7-2424. heinäkuuta 2024  2024-7-2626. heinäkuuta 2024 | Shawn Levy | Ryan Reynolds, Rhett Reese, Paul Wernick, Zeb Wells ja Shawn Levy | Kevin Feige, Ryan Reynolds, Shawn Levy ja Lauren Shuler Donner | Julkaistu |
| Captain America: Brave New World |  2025-2-1212. helmikuuta 2025  2025-2-1414. helmikuuta 2025 | Julius Onah | Rob Edwards, Malcolm Spellman, Dalan Musson, Julius Onah ja Peter Glanz | Kevin Feige ja Nate Moore | Julkaistu |
| Thunderbolts* |  2025-4-3030. huhtikuuta 2025  2025-5-22. toukokuuta 2025 | Jake Schreier | Eric Pearson, Lee Sung Jin ja Joanna Calo  | Kevin Feige  | Jälkituotannossa |